פורטוגל באירוויזיון 2024

**[[פורטוגל באירוויזיון|פורטוגל]] השתתפה ב[[אירוויזיון 2024]]**, שהתקיים במאלמה שבשוודיה, עם השיר "Grito" בביצוע הזמרת יולנדה. תאגיד השידור הפורטוגזי, RTP, ארגן את תחרות הקדם המסורתית, *Festival da Canção 2024* ("פסטיבל דה קנסאו 2024"), על מנת לבחור את נציג ושיר המדינה לאירוע האירוויזיון.

פורטוגל הוגרלה להופיע בחצי הגמר הראשון של אירוויזיון 2024, שהתקיים ב-7 במאי. לאחר מכן נודע כי היא הופעתה תהיה הופעה מספר ארבע עשרה בסדר ההופעות. בסיום הערב נמנתה בין עשר המדינות שצלחו את שלב חצי הגמר. בגמר שובצה פורטוגל כמדינה הארבע עשרה בסדר ההופעות. בסיום המופע דורגה במקום העשירי עם 152 נקודות.

## רקע

לפני אירוויזיון 2017 השתתפה פורטוגל בתחרות האירוויזיון 49 פעמים מאז הצטרפותה ב-1964. המיקום הגבוה ביותר של המדינה בתחרות היה השישי, אותו הם השיגו ב-1996 עם השיר "O meu coração não tem cor" בביצועה של . פורטוגל לא הצליחה להעפיל לגמר ב-2015 עם השיר "Há um mar que nos separa" בביצוע לאונור אנדרדה. פורטוגל זכתה בתחרות פעם אחת בלבד – בשנת 2017, עם השיר "Amar pelos dois" בביצוע סלבדור סובראל. מאז הקמת קונספט חצאי הגמר בשנת 2004, העפילה פורטוגל לגמר שמונה פעמים בלבד. הישגה הנמוך ביותר היה מקום אחרון, אליו הגיעה ארבע פעמים, לאחרונה בשנת 2018 עם השיר "O jardim" בביצוע קלאודיה פסקואל. פורטוגל קיבלה 0 נקודות פעמיים: ב-1964 וב-1997. בשנת 2023, השיר "Ai coração" בביצוע מימיקאט דורג במקום ה-23.

במסגרת תפקידו כתאגיד השידור הלאומי של פורטוגל, מופקד RTP על ניהול והפקת הליך הבחירה של השיר אשר ייצג את המדינה בתחרות האירוויזיון, לצד שידור התחרות לציבור הצופים בפורטוגל. באופן מסורתי, מתבצעת הבחירה באמצעות תחרות הזמר השנתית "פסטיבל דה קנסאו", למעט מקרים חריגים בשנים 1988 ו-2005, שבהם הוחלט לבחור את הנציגים באמצעות הליך פנימי. ב-7 באוגוסט 2023 פרסם RTP הודעה רשמית המאשרת את השתתפותה של פורטוגל במהדורה הבאה של תחרות האירוויזיון. במסגרת הודעה זו נמסר כי תהליך הבחירה של המדינה נשאר על כנו.

## לפני האירוויזיון
### פסטיבל דה קנסאו 2024
המהדורה ה-58 של תחרות הזמר "פסטיבל דה קנסאו" התקיימה בין החודשים פברואר למרץ 2024 באולפני RTP שבליסבון, וכללה 20 מתמודדים שהתחרו בשני חצאי גמר ובגמר אחד. כל אחד מן המופעים לווה בצמד מנחים שונה, כאשר אינס לופס גונסאלבש וונדסון ליסבואה שימשו כמנחי ה"גרין רום" בכל שלבי התחרות. שלושת המופעים שודרו בערוץ RTP1, כמו גם בערוצים מקומיים ובין-לאומיים נוספים של תאגיד השידור RTP, והועברו גם בשידור חי בפלטפורמת הסטרימינג "RTP Play".

לרגל 60 שנה למהדורה הראשונה של התחרות, שולבו בערבים הופעות אורח של זוכי עבר אשר ייצגו את פורטוגל בתחרות האירוויזיון לאורך השנים, וביניהם: אנטוניו קלבריו (1964), סימוני דה אוליביירה (1965 ו-1969), פאולו דה קרבאליו (סולו ב-1974 וכחבר בלהקת Os Amigos ב-1977), אדליידה פריירה (1985), אנבלה ברז פירס (1993), טו קרוז (1995), אינס סנטוש (1998 כחלק מהרכב Alma Lusa), ריטה גוארה (2003), ואניה פרננדש (2008), פיליפה סוזה (2012), סוזי (2014), איזאורה (2018), אליזה סילבה (2020), The Black Mamba (2021) ומימיקאט (2023). בנוסף הופיעו על הבמה גם מתמודדים ומנחים לשעבר של התחרות, ביניהם: הלנה איזבל, הרמן ז'וזה, להקת דלפינס, אנטוניו סאלה, פדרו גראנז'ר, קטרינה פורטדו, סֶלמה וואמוסה, טוזה בריטו, אלאדיו קלימאקו, מיליאנש, איזבל אנז'לינו, סילביה אלברטו, חוליו איסידרו, פדרו פרננדש, מרגרידה מרסש דה מלו, סופיה מוראיש, ז'וזה נונו מרטינש, אנה פאולה רייש, איזבל קמפלו, ז'ורז'ה פרננדו, מנואל לואיש גושה, הלנה קואליו, רוי דרומונד ואנטוניו ויקטורינו דה אלמיידה.

#### המשתתפים
מתוך כלל השירים שהתמודדו במהדורה ה-58 של פסטיבל הזמר, נבחרו 14 באמצעות פנייה יזומה של תאגיד השידור RTP למלחינים נבחרים, בעוד שישה שירים נוספים נבחרו מתוך מאגר שיא של 809 יצירות אשר הוגשו במסגרת הליך קבלת המועמדויות, שנערך בין התאריכים 7 באוגוסט ל-15 באוקטובר 2023. בהתאם להנחיות שנקבעו, נדרשו כלל המלחינים להעביר את הגרסאות המלאות של יצירותיהם עד ל-30 בנובמבר 2023.

רשימת המלחינים שהוזמנו להשתתף בתחרות פורסמה על ידי RTP ב-6 בנובמבר 2023. השירים שנבחרו נחשפו לראשונה באירוע רשמי שנערך ב-18 בינואר 2024 במועדון "Musicbox" שבליסבון.

#### חצאי הגמר
שלבי חצי הגמר של הפסטיבל התקיימו בתאריכים 24 בפברואר ו-2 במרץ 2024. את חצי הגמר הראשון הנחו טניה ריבס דה אוליביירה וז'וזה קרלוש מלטו, בעוד שאת חצי הגמר השני הנחו סוניה אראוז'ו וז'ורז'ה גבריאל.

בכל אחד משני המופעים התחרו עשרה שירים, כאשר שישה מתוכם העפילו לשלב הגמר. הליך ההצבעה התקיים בשני סבבים: בראשון, נקבעו חמשת העולים הראשונים על בסיס שילוב של 50% הצבעת קהל ו-50% הצבעת חבר שופטים מקצועי. הסבב השני כלל הצבעת קהל נוספת, שבסיומה נקבע המתמודד השישי והאחרון שהעפיל לגמר.

חבר השופטים כלל את האמנים והיוצרים ג'יזלה ז'ואו, בנז'מין, ליאה פריירה, מיגל אשטבש קארדוסו, לורה, פדרו אוליביירה ומימיקט.

#### הגמר
שלב הגמר של הפסטיבל נערך ב-9 במרץ 2024, והוגש על ידי פילומנה קאוטלה ווואסקו פלמיריים. הזוכה בתחרות נבחר על בסיס שילוב של הצבעות משבעה חברי שיפוט אזוריים, שכל אחד מהם ייצג אחד משבעת האזורים הגאוגרפיים של פורטוגל, יחד עם הצבעת קהל טלפונית שנפתחה במהלך השבוע שקדם למופע. במקרה של תיקו בין המתמודדים, ניתנה עדיפות להכרעת הקהל.

### קידום
במסגרת פעילויות הקידום להשתתפותה בתחרות האירוויזיון, השתתפה הזמרת יולנדה באירוע הקדם-אירוויזיוני "PrePartyES" שנערך במדריד ב-30 במרץ 2024. נוסף על כך, הופיעה ב-4 במאי 2024 בבמת "Eurovision Village" שנבנתה במיוחד לרגל התחרות בעיר מאלמה.

## באירוויזיון
[ממוזער|250px|[סלבדור סובראל, זוכה אירוויזיון 2017, נבחר להשתתף בגלויה של פורטוגל באירוויזיון 2024 עם להקת דוסה, שייצגה את פורטוגל באירוויזיון 1982, והגיעה למקום ה-13.]]
פורטוגל שובצה לחלקו השני של חצי הגמר השני שהתקיים ב-7 במאי.

לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פורטוגל הופיעה כמדינה ה-14, אחרי אוסטרליה ולפני לוקסמבורג.

בפורטוגל, שודרו שלושת שלבי התחרות בערוץ הציבורי RTP1, כאשר שידור חצי הגמר השני החל בעיכוב ביחס ללוח הזמנים המקורי. את השידורים ליוו בפרשנות ז'וזה קרלוש מלטו ונונו גאלופין. בנוסף, שידרה רשות השידור RTP את המופעים גם לצופים מחוץ לגבולות פורטוגל באמצעות הערוצים הבין-לאומיים RTP Internacional ו-RTP África, וכן באמצעות פלטפורמת הסטרימינג המקוונת "RTP Play".

ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. פורטוגל בחרה להציג את להקת דוסה, נציגת פורטוגל לאירוויזיון 1982, שדורגה במקום ה-13, ואת סלבדור סובראל, זוכה אירוויזיון 2017.

### חצי הגמר
יולנדה השתתפה בחזרות טכניות ב-28 באפריל וב-1 במאי, ולאחר מכן בעוד שלוש חזרות גנרליות ב-6 וב-7 במאי.

הופעתה של פורטוגל אופיינה בשמרנות אמנותית ובהקפדה על שימור הקונספט החזותי שהוצג לראשונה במסגרת גמר פסטיבל דה קנסאו. הזמרת התייצבה על הבמה בשמלה לבנה נטולת קישוטים, מוקפת בחמישה רקדנים עטויי לבן שפניהם הוסתרו, באופן שהדגיש את הממד הסימבולי והאבסטרקטי של המופע. רכיב תפאורה מרכזי, קובייה מוארת שתפקדה כציר קומפוזיציוני, הורדה לגובה נמוך יותר לצורך יצירת חלל אינטימי.

בסוף המופע הוכרז כי פורטוגל סיימה את הערב בין עשר המדינות, שהעפילו לשלב הגמר. מאוחר יותר התברר כי היא דורגה במקום השמיני עם 58 נקודות.

### הגמר
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
ממוזער|250px|יולנדה בחזרות הגנרליות לגמר אירוויזיון 2024.
זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. פורטוגל שובצה להתחרות בהתאם להחלטת המפיקים. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. פורטוגל שובצה כהופעה ה-18, אחרי פינלנד ולפני ארמניה.

לקראת המופע השתתפה יולנדה בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. פורטוגל הגיעה למקום העשירי עם 152 נקודות; 139 נקודות מהשופטים ו-13 נקודות מהקהל.

### הצבעה
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השיפוט הפורטוגלי כלל את ז'ואקים אלברגריה, אינס אנריקש, אדמונדו אינאסיו, רפאלה וריבס דוש סנטוש דה סילבה רודריגש, ופטריסיה סילביירה. בחצי הגמר הראשון, פורטוגל העפילה לשלב הגמר עם 58 נקודות, מיקום שהציב אותה במקום השמיני מבין כלל המדינות המתחרות. הישג זה לווה בקבלת הדירוג המרבי, 12 נקודות, מצדה של , והיווה את ההעפלה הרצופה הרביעית של המדינה לגמר התחרות. במופע הגמר, פורטוגל סיימה במקום העשירי עם 152 נקודות בסך הכול. במסגרת הצבעת השופטים, זכתה פורטוגל לדירוג המרבי מ,  ו. מבחינת הניקוד שהוענק על ידי פורטוגל עצמה, העניקה המדינה את מלוא הנקודות ל בשלב חצי הגמר, ובמופע הגמר העניקה 12 נקודות ל (בהצבעת השופטים) ול (בהצבעת הקהל).

תאגיד השידור הפורטוגזי RTP מינתה את הזמרת מימיקאט, נציגת פורטוגל באירוויזיון 2023, לשמש כדוברת מטעם המדינה, שתכריז על תוצאות הצבעת חבר השופטים הפורטוגלי בשלב הגמר של אירוויזיון 2024.

#### נקודות שהוענקו לפורטוגל
##### חצי הגמר

##### גמר

#### נקודות שהוענקו על ידי פורטוגל
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.

##### גמר

###### תוצאות הצבעה מפורטות
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.

## קישורים חיצוניים

## ביאורים

## הערות שוליים

קטגוריה:מדינות באירוויזיון 2024
2024